****

**V I L J A N D I L I N N**

**LINNAVOLIKOGU**

**MAJANDUS- JA KESKKONNAKOMISJONI**

**KOOSOLEKU PROTOKOLL**

Viljandi 14. november 2024 nr 1-11/24/34

Algus kell 17.00, lõpp kell 18.10

**Koosolekut juhatas** Risto Kaljurand

**Protokollis** Maria Kuldkepp

**Võtsid osa liikmed:** Risto Kaljurand, Rein Kessler,Hedli Kivilaan, Kaido Kivisild, Marge Laiõunpuu (Teams), Urmas Suik (Teams), Peep Tobreluts, Tiina Kütt (Teams), Valli Veigel

**Võtsid osa asendusliikmed:** Aivar Kaljusaar (M. Keerutaja asendusliige), Rein Suurkask (A. Alveri asendusliige, Teams), Tõnis Tiit (Teams),Taavi Kerner

**Puudusid:** Andres Alver, Margus Keerutaja, Kristina Libe

**Koosolekul viibisid:** linnapea Johan-Kristjan Konovalov, abilinnapea Kalvi Märtin, Gert Elmaste

Koosolek toimus füüsiliselt raekojas ja elektrooniliselt Microsoft Teamsis.

Läbirääkimised päevakorra asjus. Ettepanek tõsta päevakorrapunkt „Viljandi Linnavolikogu seisukoht sihtasutuses Viljandi Muuseum (2024/302)“ neljandaks.

Komisjon kinnitas päevakorra.

**PÄEVAKORD:**

1. Viljandi Linnavalitsusele kohustuse panemine tühistada

turu parklas parkimise ajapiirang koos hoiatustrahvide tegemisega (2024/299)

2. Viljandi linna avalik tasuline parkimisala ja parkimistasu II lugemine (2024/286-1)

3. Viljandi linna 2024. aasta III lisaeelarve (2024/298)

4. Viljandi Linnavolikogu seisukoht sihtasutuses Viljandi Muuseum (2024/302)

5. Korteriühistutele toetuse andmise kord (2024/296)

6. Arvamus Pilu II liivakarjääri täiendatud keskkonnaloa taotluse muutmisele (2024/297)

7. Kinnisasjale Kaalu tn 2 // Vaksali tn 4 seatud hoonestusõiguse muutmine otsustuskorras (2024/301)

8. Ukraina

9. Valmiera väljasõit

**PÄEVAKORRAPUNKT NR 1**

**Viljandi Linnavalitsusele kohustuse panemine tühistada turu parklas parkimise ajapiirang koos hoiatustrahvide tegemisega (2024/299)**

**KUULATI:**

G. Elmaste - eelnõu eesmärk on kohustada linnavalitsust tühistama turu parklas parkimise ajapiirang ja seega taastada enne käesoleva aasta 15. jaanuari kehtinud parkimiskord.

Komisjoni esimees tegi ettepaneku komisjoni poolt võtta informatsioon teadmiseks. Vastuväiteid ei olnud.

**OTSUSTATI:**

Võtta informatsioon teadmiseks.

**PÄEVAKORRAPUNKT NR 2**

**Viljandi linna avalik tasuline parkimisala ja parkimistasu II lugemine (2024/286-1)**

**KUULATI:**

J.-K. Konovalov- eelnõu kahe lugemise vahepeal on linnavalitsus läbi arutanud esitatud parandusettepanekud ning linnavalitsuse poolt toetatud parandus on punases kirjas eelnõusse lisanud. Eelnõusse sisse viidud ettepanek tuli volikogu liikmelt Janika Gedvililt ning käsitles haagisega mootorsõiduki parkimisel parkimistasu maksmist haagisega mootorsõiduki eest ühe tasuna st haagisega mootorsõiduk on nagu üks parkimistasu maksmist vajav ühik.

Teisi esitatud ettepanekuid linnavalitsus ei toetanud.

Komisjoni esimees tegi ettepaneku komisjoni poolt toetada eelnõu. Vastuväiteid ei olnud.

**OTSUSTATI:**

Toetada eelnõu „Viljandi linna avalik tasuline parkimisala ja parkimistasu II lugemine (2024/286-1)“.

**PÄEVAKORRAPUNKT NR 3**

**Viljandi linna 2024. aasta III lisaeelarve (2024/298))**

**KUULATI:**

J. K. Konovalov- Viljandi linnavalitsus on koostanud 2024. aasta III lisaeelarve eelnõu, millega muudetakse sihtrahade ja valdkondlikku rahade jaotust.

Komisjoni esimees tegi ettepaneku komisjoni poolt toetada eelnõu. Vastuväiteid ei olnud.

**OTSUSTATI:**

Toetada eelnõu „Viljandi linna 2024. aasta III lisaeelarve (2024/298)“.

**PÄEVAKORRAPUNKT NR 4**

**Viljandi Linnavolikogu seisukoht sihtasutuses Viljandi Muuseum (2024/302)**

**KUULATI:**

J.-K. Konovalov - Kultuuriministeerium ja Viljandi linn on pidanud arutelusid ühise sihtasutuse Viljandi Muuseum asutamisest alates 19.09.2014, kui ministeerium sellesisulise ettepaneku linnale tegi. Tänaseks on valminud plaan, mille puhul asutaksid Eesti Vabariik, keda asutajaõiguse teostajana esindab Kultuuriministeerium ja Viljandi Linn ühiselt sihtasutuse (edaspidi SA), mis ühendaks enda alla riigile kuuluva Viljandi Muuseumi, linnale kuuluva Kondase Keskuse ja linnale kuuluva Viljandi Vana Veetorni vaatetorni tegevused.

Komisjoni esimees pani eelnõu hääletusele.

**Hääletati:**

5 poolt, 3 vastu, 2 erapooletut

**OTSUSTATI:**

Toetada eelnõu „Viljandi Linnavolikogu seisukoht sihtasutuses Viljandi Muuseum (2024/302)“.

**PÄEVAKORRAPUNKT NR 5**

**Korteriühistutele toetuse andmise kord (2024/296)**

**KUULATI:**

K. Märtin - määrusega kehtestatakse korteriühistutele toetuse andmise tingimused ja kord.

Linnavalitsus aktsepteerib korteriühistute otsuseid, kõikide korteriomanike eraldi nõusolekud pole vajalikud.

Komisjoni esimees tegi ettepaneku komisjoni poolt toetada eelnõu. Vastuväiteid ei olnud.

**OTSUSTATI:**

Toetada eelnõu „Korteriühistutele toetuse andmise kord (2024/296)“.

**PÄEVAKORRAPUNKT NR 6**

**Arvamus Pilu II liivakarjääri täiendatud keskkonnaloa taotluse muutmisele (2024/297)**

**KUULATI:**

K. Märtin - eelnõu eesmärk on saada Viljandi Linnavolikogu arvamus Mikser OÜ täiendatud Pilu II liivakarjääri keskkonnaloa muutmise taotluse kohta.

Komisjoni esimees tegi ettepaneku komisjoni poolt toetada eelnõu. Vastuväiteid ei olnud, 2 jäi erapooletuks.

**OTSUSTATI:**

Toetada eelnõu „Arvamus Pilu II liivakarjääri täiendatud keskkonnaloa taotluse muutmisele (2024/297)“.

**PÄEVAKORRAPUNKT NR 7**

**Kinnisasjale Kaalu tn 2 // Vaksali tn 4 seatud hoonestusõiguse muutmine otsustuskorras (2024/301)**

**KUULATI:**

J.-K. Konovalov - eelnõu eesmärk on kinnisasjale Kaalu tn 2 // Vaksali tn 4 seatud hoonestusõiguse muutmise loa andmine otsustuskorras. Padeli sisehalli rajamisel saavad Viljandi linna noored siseruumides koha padelimängu harrastamiseks nii hobina kui ka professionaalselt, samuti aitab see kaasa noorte vaba aja sisustamisele.

Komisjoni esimees tegi ettepaneku komisjoni poolt toetada eelnõu. Vastuväiteid ei olnud.

**OTSUSTATI:**

Toetada eelnõu „Kinnisasjale Kaalu tn 2 // Vaksali tn 4 seatud hoonestusõiguse muutmine otsustuskorras (2024/301)“.

**PÄEVAKORRAPUNKT NR 8**

**Ukraina**

**KUULATI:**

R. Kaljurand tutvustas Ukraina presidendi Volodõmõr Zelenskõi esitatud poliitilist avaldust/võiduplaani**,** mida Viljandi Linnavolikogu kavatseb arutada volikogu istungil.

Komisjoni esimees tegi ettepaneku komisjoni poolt toetada avaldust ja võtta informatsioon teadmiseks. Vastuväiteid ei olnud.

**OTSUSTATI:**

Võtta informatsioon teadmiseks

**PÄEVAKORRAPUNKT NR 9**

**Valmiera väljasõit**

**KUULATI:**

J.-K. Konovalov tegi ülevaate väljasõidust Valmierasse.

**OTSUSTATI:**

Võtta informatsioon teadmiseks.

(allkirjastatud digitaalselt) (allkirjastatud digitaalselt)

Risto Kaljurand Maria Kuldkepp

koosoleku juhataja protokollija